1. toukokuuta
Tapahtumia

870 – Pyhän Valburgin luut siirrettiin hänen pyhimykseksi julistamisensa jälkeen Eichstättin Pyhän ristin kirkkoon (nykyään benediktiiniläisluostari).
1328 – Skotlannin itsenäistymiseen tähdänneet sodat päättyivät. Englanti tunnusti Skotlannin itsenäiseksi valtioksi Edinburgh-Northamptonin rauhansopimuksessa.
1707 – Unionilaki yhdisti Englannin ja Skotlannin, joista muodostui Ison-Britannian kuningaskunta.
1753 – Carl von Linné julkaisi kasvitieteellisen teoksen Species Plantarum, mistä ajankohdasta International Code of Botanical Nomenclature katsoo kasvien tieteellisen luokittelun alkaneen.
1776 – Adam Weishaupt perusti Illuminati-salaseuran Ingolstadtissa Saksassa.
1786 – Wolfgang Amadeus Mozartin Figaron häät -oopperan ensi-ilta Wienissä.
1790 – Yhdysvallat sai päätökseen maan ensimmäisen väestönlaskennan.
1834 – Orjuus kiellettiin Ison-Britannian siirtokunnissa.
1840 – ”Musta Penny”, maailman ensimmäinen nykyaikainen postimerkki, laskettiin liikkeelle Yhdistyneessä kuningaskunnassa.
1851 – Ensimmäinen suuri maailmannäyttely Great Exhibition avattiin Lontoossa.
1869 – Oulujoen ylittävät sillat vihittiin käyttöön.
1883 – Buffalo Bill aloitti ensimmäisen Villin lännen show-esityksensä.
1884 – Yhdysvalloissa julistettiin kahdeksantuntisen työpäivän vaatimus.
1886 – Haymarketin tapaus: Yhdysvalloissa alkoi yleislakko, joka lopulta johti kahdeksantuntiseen työpäivään. Tapauksen muistoksi päivä, joka Suomessa tunnetaan parhaiten nimellä vappu, julistettiin myöhemmin kansainväliseksi työväen juhlapäiväksi (Labour Day).
1898 – Espanjan–Yhdysvaltain sota: Yhdysvaltain laivasto tuhosi Manilanlahden taistelussa Espanjan Tyynen valtameren laivaston sodan ensimmäisessä taistelussa.
1898 – suuri juomalakko Suomessa: noin 70 000 ihmistä sitoutui lopettamaan väkijuomien käytön ainakin yhdeksi vuodeksi.
1900 – Hiilipölyräjähdys hiilikaivoksessa Utahissa surmasi 200 kaivostyöläistä.
1921 – Suomi ryhtyi noudattamaan Itä-Euroopan aikaa.
1931 – Empire State Buildingin, aikansa korkeimman pilvenpiirtäjän, viralliset avajaiset pidettiin New Yorkissa.
1940 – Kesäolympialaiset peruutettiin sodan takia. Kisat oli alun perin myönnetty Tokiolle, mutta Japanin käymän sodan takia kisat siirrettiin Helsingille.
1941 – Orson Wellesin elokuva Citizen Kane sai ensi-iltansa New Yorkissa.
1941 – Toinen maailmansota: Saksa hyökkäsi Tobrukiin.
1948 – Korean kansantasavalta (Pohjois-Korea) perustettiin; Kim Il-sungista tuli pääministeri.
1956 – Jonas Salkin kehittämä poliorokote otettiin yleiseen käyttöön.
1960 – Kylmä sota: Francis Gary Powersin, U-2-tiedustelukoneen lentäjän alasampuminen Neuvostoliiton yllä aikaansai kriisin (U-2-kriisi).
1967 – Elvis Presley meni naimisiin Priscilla Beaulieun kanssa.
1971 – Näsinneula avattiin Tampereella.
1977 – Yleisradion tv-uutiset lähetettiin ensimmäistä kertaa värillisinä.
1978 – Japanilainen Naomi Uemura saapui ensimmäisenä ihmisenä yksin koiravaljakolla Pohjoisnavalle.
1999 – SanomaWSOY (nykyinen Sanoma) muodostettiin.
2004 – Euroopan unioni laajeni kymmenellä uudella jäsenellä: Kypros, Latvia, Liettua, Malta, Puola, Slovakia, Slovenia, Tšekki, Unkari ja Viro.
2008 – Helatorstai ja vappu olivat samana päivänä.
2019 – Japanin keisari Naruhito nousi valtaistuimelle hänen edeltäjänsä Akihiton luovuttua edellisenä päivänä tehtävästään.